Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 167/11/6611	Zvolen, 6.8.2012
EEČ : 2-51-114-2012

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 pre prečin ohrozenia pod vplyvom návykovej látky podľa § 289 ods.  písm. c/ Tr. zákona účinného do 01. 11. 2011,  ktorého sa dopustil na tom skutkovom základe, že 27. 02. 2011 o 15. 00 hodine mimo uzavretej obce Budča, okres Zvolen na ceste III/050149 viedol ako vodič osobné motorové vozidlo Ford C-Max, evidenčné číslo ZV 716 CD pod vplyvom alkoholu 0,61 mg/l a pri prejazde ľavotočivej zákruty prešiel s vozidlom za stredovú neprerušovanú deliacu čiaru do protismeru, kde prednou ľavou stranou vozidla zachytil zadnú ľavú časť oprotiidúceho vozidla značky Fiat Esprit, evidenčné číslo SP- YA 39, ktoré viedol vodič XXXXX, XXXXX Spolková republika Nemecko, ktorý sa mu vyhýbal, pričom po vzájomnom kontakte zachytil pravou stranou ochranné kovové zvodidlá cesty, čím spôsobil majiteľovi XXXXX škodu vo výške 1 593 Eur a majiteľovi vozidla Ford C-Max, evidenčné číslo ZV 716 CD XXXXX, narodený 11. 02. 1958, bytom XXXXX, XXXXX škodu vo výške 1 799 Eur,
lebo je trestné stíhanie neprípustné podľa § 9 odsek 1 písmeno d/ Tr. poriadku, nakoľko obvinený zomrel.
Odôvodnenie:
Dňa 18.03.2011 poverený príslušník OR PZ ODI PZ pod spisovou značkou ČVS: ORP-19/DI-ZV-2011 uznesením podľa § 199 ods. 1/ Trestného poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre ohrozenia pod vplyvom návykovej látky podľa § 289 ods.  písm. c/ Tr. zákona účinného do 01. 11. 2011tak, že 27. 02. 2011 o 15. 00 hodine mimo uzavretej obce Budča, okres Zvolen na ceste III/050149 viedol ako vodič osobné motorové vozidlo Ford C-Max, evidenčné číslo ZV 716 CD pod vplyvom alkoholu 0,61 mg/l a pri prejazde ľavotočivej zákruty prešiel s vozidlom za stredovú neprerušovanú deliacu čiaru do protismeru, kde prednou ľavou stranou vozidla zachytil zadnú ľavú časť oprotiidúceho vozidla značky Fiat Esprit, evidenčné číslo SP- YA 39, ktoré viedol vodič XXXXX, XXXXX, Spolková republika Nemecko, ktorý sa mu vyhýbal, pričom po vzájomnom kontakte zachytil pravou stranou ochranné kovové zvodidlá cesty, čím spôsobil majiteľovi XXXXX škodu vo výške 1 593 Eur a majiteľovi vozidla Ford C-Max, evidenčné číslo ZV 716 CD XXXXX, narodený 11. 02. 1958, bytom XXXXX, XXXXX škodu vo výške 1 799 Eur,
 
	V priebehu vyšetrovania bol do spisového materiálu zabezpečený výsluch obvineného XXXXX, ktorý využil ust. § 34 Tr. poriadku a k veci sa odmietol vyjadriť, prostredníctvom právnej pomoci bol vypočutý poškodený XXXXX, ktorý popísal priebeh dopravnej nehody a taktiež bol vypočutý aj svedok XXXXX, ktorý vo svojej výpovedi potvrdil skutočťnosti uvádzané svedkom XXXXX. Do spisového materiálu bola zabezpečená zápisnica a fotodokumentácia z obhliadky miesta činu, odborné vyjadrenie k výške spôsobenej škody, správy o povesti. Z takto zadokumentovaného spisového materiálu je jednoznačne preukázané spáchanie skutku obvineným XXXXX.  

Do spisového materiálu bol zároveň zadovážený úmrtný list, Matričného úradu mesta XXXXX č. 5631/2011 zo dňa 09. 12. 2011, kde v knihe úmrtí tohto matričného úradu vo zväzku 40, ročník 2011, str. 95, por. č. 311 je uvedené, že obvinený XXXXX dňa  09. 06. 2011 zomrel.

Podľa § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku je trestné stíhanie neprípustné a v trestnom stíhaní nie je možné pokračovať a trestné stíhanie musí byť zastavené proti tomu kto zomrel. Nakoľko v priebehu vyšetrovania vyšlo najavo, že obvinený XXXXX zomrel, rozhodol som tak, ako je uvedené vo výrokovej časti tohto uznesenia a v zmysle § 215 ods. 1 písm. d/ Trestného poriadku s poukazom na § 9 ods. 1 písm. d/ Tr. poriadku som trestné stíhanie obv. XXXXX zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor